Karansebešas
Karansebešas (rumun. Caransebeș) – miestas pietvakarių Rumunijoje, Karašo-Severino apskrityje, 40 km į šiaurės rytus nuo Rešicos, Pietų Karpatų pašlaitėje, prie Timišo upės. Yra oro uostas. Per Karansebešą eina Bukarešto–Timišoaros plentas ir geležinkelis. Medienos apdirbimo, tekstilės ir siuvimo, odos, maisto, statybinių medžiagų pramonė. Yra geležinkelio transporto remonto dirbtuvės, keltuvų gamykla. Karansebešo apylinkėse kasamos rusvosios anglys. Veikia muziejus.